ถ้ามีโอกาสผ่านไปทางแม่ริมมีร้านอาหารเวียดนามแนะนำให้ลองแวะไปชิมครับ ชื่อร้าน "อิ่มหนำสำราญ" ร้านอยู่ตรงกันข้ามประตูกองพันสัตว์ต่าง(ค่ายตากสิน) ทางไปแม่ริม แต่ยังไม่ถึงแม่ริมนะครับ ถ้ามาจากเชียงใหม่ผ่านโรงพยาบาลนครพิงค์ตรงไปจนถึงสี่แยกไฟแดง ให้ตรงไปทางแม่ริมอีกประมาณ 1 กิโลเมตร ร้านจะอยู่ฝั่งตรงกันข้ามติดถนนครับ
เมนูที่แนะนำคือ แหนมเนือง อร่อยมากทั้งหมู และน้ำจิ้ม ผักก็สด ราคาไม่แพง ชุดใหญ่ราคา 150 บาท ชุดเล็กราคา 90 บาท , ก๋วยจั๊บญวน(ข้าวเปียก), หมี่กะทิ, ไข่กระทะ, ขนมปังเวียดนาม, ป๋อเปี๊ยะทอดไส้หมู, ไส้กรอกอีสาน ,กระยอสด, พันหอม, หมูยอ และยำหมูยอ 
ที่เด็ดความอร่อยของร้านนี้คือ หมูยอ เป็นหมูยอเนื้อหมูเยอะแป้งน้อยปรุงรสชาติกลมกล่อมมีกลิ่นของใบตองที่ห่อ ทางร้านนำไปใช้ประกอบในเมนูอาหารหลายอย่างอร่อยมาก
นอกจากนี้ยังมีเมนูอาหารจานเดียวเช่น ข้าวหมูกระเทียมพริกไทยดำ ข้าวกระเพราหมูยอ ข้าวหมูยอชุดเกล็ดขนมปังทอด ข้าวไก่ชุบเกล็ดขนมปังทอด ทานคู่กับน้ำซุปร้อน ราคาไม่แพงเลยครับทุกเมนู 40 บาท
รีวิวแค่นี้พอละกันนะครับ ถ้ามีโอกาสก็ลองแวะเข้าไปชิมรับรองจะไม่ผิดหวังครับ ในคุณภาพและราคา
อ่านข้อมูลรายละเอียดเพิ่มก็ได้นะครับเข้าไปที่ facebook ชื่อ อิ่มหนำสำราญ เชียงใหม่